2. ลักษณะการประกอบธุรกิจ

ประวัติความเป็นมา

บริษัท เมโทรซิสเต็มส์คอร์ปอเรชั่น จำกัด (มหาชน)  ก่อตั้งเมื่อวันที่ 6 มกราคม พ.ศ. 2529
ด้วยทุนจดทะเบียน 4 ล้านบาท ในฐานะคู่ค้ารายแรกของไอบีเอ็มในภูมิภาคเอเชียตะวันออกเฉียงใต้
นับแต่นั้นมา บริษัทได้ขยายขอบข่ายการดำเนินธุรกิจสู่การนำเสนอ
โซลูชั่นและบริการด้านไอทีแบบครบวงจร ครอบคลุมผลิตภัณฑ์ไอทีชั้นนำของโลก อาทิ ไอบีเอ็ม
ฮิวเลตต์-แพคการ์ด แคนนอน ไมโครซอฟท์ โลตัส ออราเคิล และอื่น ๆ

บริษัทมีการเพิ่มทุนอีก 5 ครั้งตั้งแต่ปี 2530 ถึงปี 2536 เป็นทุนจดทะเบียน 10 ล้านบาท 25
ล้านบาท 60 ล้านบาท 90 ล้านบาท และ100 ล้านบาทตามลำดับ และในปี 2538
บริษัทได้แปลงสภาพเป็นบริษัทมหาชนจำกัด
เพื่อเข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
โดยมีการจดทะเบียนเพิ่มทุนเป็น 180 ล้านบาท
และเริ่มเข้าทำการซื้อขายหุ้นสามัญของบริษัทในตลาดหลักทรัพย์แห่งประเทศไทยในวันที่ 9 พฤษภาคม
2539 ต่อมาในปี 2545 บริษัทได้จดทะเบียนเพิ่มทุนเป็น 360 ล้านบาท และรับชำระเต็มเมื่อปี
2548

วันที่ 9 กุมภาพันธ์ 2550 บริษัทมีผู้ถือหุ้นใหญ่ ได้แก่ กลุ่มครอบครัวจารุวจนะ ถือหุ้นร้อยละ 19.95
บริษัทเมโทรแวลูครีเอชั่น จำกัด ถือหุ้นร้อยละ 18.83 และบริษัท เมโทรฟอส จำกัด ถือหุ้นร้อยละ
17.99 (รายละเอียดการถือหุ้นของบริษัท เมโทรแวลูครีเอชั่น จำกัด และ บริษัท เมโทรฟอส
จำกัด ตามส่วนที่ 2 ข้อ 8) ส่วนผู้ถือหุ้นรายอื่น ๆ จะถือหุ้นไม่เกินร้อยละ 10
ซึ่งการเปลี่ยนแปลงการถือหุ้นที่ผ่านมาไม่มีผลต่ออำนาจในการควบคุมบริษัท

วันที่ 31 ธันวาคม 2549 บริษัทมีการลงทุนในบริษัทย่อย 2 แห่ง และบริษัทร่วม 3 แห่ง
ที่ดำเนินธุรกิจเกี่ยวเนื่องกับบริษัทเพื่อสนับสนุนธุรกิจหลัก
นอกจากนั้นยังมีศูนย์สาธิตและให้ความรู้ทางด้านเทคโนโลยี 3 แห่ง และศูนย์ฝึกอบรมอีก 3 แห่ง
ซึ่งแบ่งตามสถานที่ได้ดังนี้

1.  อาคารสำนักงานใหญ่“เมโทรแคมปัส”

-   Total Storage Solutions Center
    เป็นศูนย์สาธิตโซลูชั่นเพื่อการบริหารระบบไอทีในองค์กร และการจัดเก็บข้อมูล
    เพื่อการจัดระเบียบข้อมูลข่าวสารในองค์กรให้มีประสิทธิภาพ

-   Audio Visual Information Technology Center- AVIT Center
    เป็นศูนย์สาธิตโซลูชั่นและแอพพลิเคชั่นชั้นนำ
    ด้วยรูปแบบการนำเสนอที่ประยุกต์ความล้ำหน้าของเทคโนโลยี ภาพ เสียง
    และสารสนเทศเข้าด้วยกัน

-   Business Decision Support Center เป็นศูนย์สาธิตการนำเสนอวิธีการและแนวทาง
    ตลอดจนโซลูชั่นเพื่อช่วยผู้บริหารให้รับทราบข้อมูลเพื่อการตัดสินใจทางธุรกิจ

-   MSC IPC Innovation Center เป็นศูนย์สาธิตการแสดงและทดสอบการประยุกต์ใช้
    เทคโนโลยีไอพีในการสื่อสารทางธุรกิจ

-   ศูนย์ฝึกอบรมที่สำนักงานใหญ่ เป็นการอบรมลูกค้าของบริษัท
    จะเน้นในเรื่องการเขียนโปรแกรมเพื่อใช้กับเครื่องคอมพิวเตอร์ขนาดกลางที่บริษัทจัดจำหน่าย

2.  อาคารเอสเอ็มทาวเวอร์

-   Business Productivity Center เป็นศูนย์ Mobile Experience @ BPC
    แห่งแรกของเอเชีย โดยได้รับความร่วมมือจากไมโครซอฟท์ อินเทล และดีแทค
    เพื่อนำเสนอโซลูชั่นทางด้าน Mobility ผ่านเครือข่าย Enhanced Data GSM
    Environment หรือ EDGS และ General Packet Radio Services หรือ GPRS

-   Bangkok Advanced Learning เป็นศูนย์ฝึกอบรม Microsoft Certified Technical
    Education
    ซึ่งอบรมทางด้านซอฟท์แวร์ปฏิบัติการชั้นสูงและซอฟท์แวร์ทั่วไปของไมโครซอฟท์ให้แก่บุคคลทั่วไปและลูกค้าของบริษัท

3.  อาคารมหาทุนพลาซ่า

IBM Envisioning Center
เป็นศูนย์สาธิตผลิตภัณฑ์ด้านซอฟท์แวร์ทั้งหมดของไอบีเอ็มมาผสมผสานในรูปแบบของการใช้งานได้จริงในองค์กร
ซึ่งเปิดทำการเมื่อวันที่ 14 ธันวาคม 2549
นอกจากนี้ยังเป็นศูนย์ฝึกอบรมซอฟต์แวร์อย่างเป็นทางการ (Authorized Training Center)
ทุกประเภทของไอบีเอ็มแห่งแรกในประเทศไทย

ปัจจุบัน บริษัทในกลุ่มเป็นตัวแทนจำหน่ายคอมพิวเตอร์ขนาดกลาง คอมพิวเตอร์ส่วนบุคคล เครื่องพิมพ์
วัสดุสิ้นเปลือง ระบบเครือข่าย และซอฟท์แวร์หลายตราผลิตภัณฑ์ ได้แก่

1.  ฮาร์ดแวร์ ประกอบด้วย

-   คอมพิวเตอร์ขนาดกลาง และอุปกรณ์ที่ใช้ในธุรกิจธนาคาร ได้แก่ ไอบีเอ็ม

-   อุปกรณ์จัดเก็บข้อมูล ได้แก่ ไอบีเอ็ม ฮิวเลตต์-แพคการ์ด

-   คอมพิวเตอร์ส่วนบุคคล ได้แก่ ลีโนโว ฮิวเลตต์-แพคการ์ด เดล และ เอ็มพีพี

-   เครื่องพิมพ์ ได้แก่ ไอบีเอ็ม ฮิวเลตต์-แพคการ์ด แคนนอน และโอกิ

2.  วัสดุสิ้นเปลือง ได้แก่ ฮิวเลตต์-แพคการ์ด แคนนอน เอปสัน เล็กซ์มาร์ก ไอบีเอ็ม และ
    อิมเมชั่น

3.  อุปกรณ์เครือข่ายคอมพิวเตอร์ ได้แก่ ซิสโก้ 3COM เอเอ็มพี เอพีซี และ อีเมอร์สัน

4.  ซอฟท์แวร์ ได้แก่ ไมโครซอฟท์, โลตัส, Norton Antivirus, เน็ทไอคิว, ออโตเดสก์
    และ Hyperion เป็นต้น

การประกอบธุรกิจ

ภาพรวมการประกอบธุรกิจของบริษัท บริษัทย่อย และบริษัทร่วม

กลุ่มบริษัทมีทั้งสิ้น 6 บริษัท ประกอบด้วยบริษัทเป็นบริษัทใหญ่ บริษัทย่อย 2 บริษัท และบริษัทร่วม 3
บริษัท ดำเนินธุรกิจด้านเทคโนโลยีสารสนเทศ
โดยเป็นผู้นำเข้าและจัดจำหน่ายคอมพิวเตอร์ขนาดกลางและส่วนบุคคล อุปกรณ์เครือข่าย เครื่องพิมพ์
วัสดุสิ้นเปลือง และซอฟท์แวร์คอมพิวเตอร์ รวมทั้งการให้บริการฝึกอบรม
และการให้บริการสนับสนุนการทำธุรกิจพาณิชย์อิเล็กทรอนิกส์ โดยมีรายละเอียดดังนี้

+-----------+---------------------+------------------------------------+
| ประเภท    | ชื่อบริษัท              | ประเภทกิจการ                        |
+-----------+---------------------+------------------------------------+
| บริษัทใหญ่   | บริษัท                | ผู้จ                                 |
|           | เ                   | ัดจำหน่ายคอมพิวเตอร์ขนาดกลางและส่วนบุคคล |
|           | มโทรซิสเต็มส์คอร์ปอเรชั่น | ระบบจัดเก็บข้อมูล ระบบเครือข่าย เครื่องพิมพ์ |
|           | จำกัด (มหาชน)        | วัสดุสิ้นเปลือง                         |
|           |                     | ซอฟท์แวร์คอมพิวเตอร์รวมถึง              |
|           |                     | การพัฒนาซอฟท์แวร์ตามความต้องการของลูกค้า |
|           |                     | บริการศูนย์คอมพิวเตอร์สำรอง             |
|           |                     | พร้อมทั้งการให้บริการ ให้คำปรึกษา         |
|           |                     | ซ่อมบำรุงและการฝึกอบรม                |
+-----------+---------------------+------------------------------------+
| บริษัทย่อย   | 1)  บริษัท            | ผู้ผลิตและจัดจำหน่ายคอมพิวเตอร์ส่วนบุคคล    |
|           |     เมโ             | ตราเอ็มพีพี                           |
|           | ทรโปรเฟสชั่นแนลโปรดักส์ |                                    |
|           |     จำกัด            |                                    |
+-----------+---------------------+------------------------------------+
|           | 2)  บริษัท เมโทร      | ให้บริการ และจัดจำหน่ายซอฟท์แวร์อีอาร์พี    |
|           |     อินโฟเทค จำกัด    | ตรา SAP                            |
+-----------+---------------------+------------------------------------+
| บริษัทร่วม   | 1) บริษัท เอชไอเอส    | ให้บริการและจัดจำ                     |
|           | เอ็มเอสซี จำกัด        | หน่ายซอฟท์แวร์ระบบงานสำหรับกิจการโรงแรม |
|           |                     | ได้แก่ ระบบงาน PITOME                |
+-----------+---------------------+------------------------------------+
|           | 2) บริษัท เมโทรซอฟท์   | ใ                                  |
|           | จำกัด                | ห้บริการและพัฒนาซอฟท์แวร์ระบบงานสำเร็จรูป |
|           |                     | เช่น ซอฟท์แวร์ Brita                  |
|           |                     | ซ                                  |
|           |                     | ึ่งเป็นซอฟท์แวร์ระบบงานสำหรับกิจการโรงแรม |
+-----------+---------------------+------------------------------------+
|           | 3) บริษัท พี เอส พี     | ให้บริการและจัดจำหน                   |
|           | (ไทยแลนด์) จำกัด      | ่ายและพัฒนาซอฟท์แวร์ระบบจัดการฐานข้อมูลชื่อ |
|           |                     | Progress                           |
+-----------+---------------------+------------------------------------+

โครงสร้างการถือหุ้นของบริษัทในกลุ่ม ณ 31 ธันวาคม 2549

98.60% 49.80%

70.00% 49.00%

49.97%

โครงสร้างรายได้

โครงสร้างรายได้ของบริษัทและบริษัทย่อยสามารถแยกตามประเภทการดำเนินธุรกิจ ในช่วง 3
ปีที่ผ่านมา มีรายละเอียดดังต่อไปนี้

(หน่วย:ล้านบาท)

  -------------------------------- --------------- ------- ------- ------- ------- ------- -------
  ผลิตภัณฑ์/บริการ                     ดำเนิน การโดย    2549            2548            2547    

                                                   รายได้   ร้อยละ   รายได้   ร้อยละ   รายได้   ร้อยละ

  ส่วนที่ 1 รายได้จากการขาย และบริการ                                                            

  กลุ่มผลิตภัณฑ์ฮาร์ดแวร์ (ESG)           MSC/MPP         3,049   51.5    2,975   50.8    2,776   52.6

  กลุ่มผลิตภัณฑ์วัสดุสิ้นเปลือง (OSG)        MSC             2,085   35.2    2,003   34.2    1,777   33.7

  กลุ่มผลิตภัณฑ์อุปกรณ์เครือข่ายคอมพิวเตอร์   MSC             223     3.8     --      --      --      --
  (NSG)                                                                                    

  กลุ่มผลิตภัณฑ์ซอฟท์แวร์โซลูชั่น (SIG)      MSC/MIT/AHOST   465     7.8     802     13.7    647     12.3

  อื่น ๆ                                             8       0.1     37      0.6     48      0.9

  รวมรายได้จากการขายและบริการ                        5,830   98.4    5,817   99.3    5,248   99.5

  ส่วนที่ 2 รายได้อื่น ๆ                                 91      1.5     43      0.7     26      0.5

  รวมรายได้ของบริษัทและบริษัทย่อย                        5,865   99.9    5,860   100     5,274   100

  ส่วนที่ 3 ส่วนได้เสียในกำไร(ขาดทุน)     PSP/MS/ HIS     3       0.1     2       0       6       0
  ของบริษัทร่วม                                                                               

  รวมรายได้ทั้งหมด                                    5,923   100     5,862   100     5,280   100
  -------------------------------- --------------- ------- ------- ------- ------- ------- -------

ที่มา : งบการเงินรวม

เป้าหมายการดำเนินธุรกิจ

ปี 2550 บริษัทกำหนดเป้าหมายการเจริญเติบโตของรายได้รวมในอัตราเพิ่มขึ้นจากปี 2549
ประมาณร้อยละ 10 และยังคงรักษาอัตรากำไรขั้นต้นไม่ต่ำกว่าปี 2549
ซึ่งการเพิ่มเป้าหมายในการเจริญเติบโตดังกล่าว บริษัทมุ่งเน้นไปในเรื่องดังต่อไปนี้

1.  เพิ่มยอดขายในฐานลูกค้าเดิม และขยายธุรกิจไปต่างจังหวัด โดยเน้นลูกค้าในนิคมอุตสาหกรรม
    และสถาบันการศึกษา

2.  เพิ่มผลิตภัณฑ์ เช่น เครื่องพิมพ์, Technology RFID ในธุรกิจค้าปลีก
    ส่วนทางด้านซอฟท์แวร์ไมโครซอฟท์ ได้ออกผลิตภัณฑ์ใหม่ คือ Microsoft Vista, Office
    2007 เป็นต้น

3.  ขยายธุรกิจบริการด้านไอทีเอาท์ซอร์สซิ่งเพราะบริษัทคาดว่าเป็นบริการที่จะทำรายได้ให้บริษัทในระยะยาว
    เนื่องจากองค์กรขนาดใหญ่ต้องการระบบไอทีที่มีคุณภาพและพร้อมใช้งานได้ทันที
    และลดความเสี่ยงด้านบุคลากร

4.  พัฒนาบุคลากรให้มีความรู้ ความชำนาญ ในเทคโนโลยีสมัยใหม่ที่ทันสมัย เช่น Technology
    RFID, Disaster Recovery Center, Microsoft Vista, Office 2007,
    Autodesk, Business Intelligent พร้อมทั้งพัฒนาบุคลากรให้ผ่าน Certified
    จากผู้ขายให้มากขึ้น

5.  นำเทคโนโลยีด้านการจัดซื้อ (e-Procurement) มาใช้เพื่อเพิ่มความสะดวก
    รวดเร็วในการสั่งซื้อให้กับลูกค้า